ข้อบัญญัติองค์การบริหารส่วนตำบลหาดยายข้อบัญญัติองค์การบริหารส่วนตำบลหาดยายเรื่องการกำจัดสิ่งปฏิกูลและมูลฝอยพ.ศ. ๒๕๕๙ โดยที่เห็นเป็นการสมควรตราข้อบัญญัติองค์การบริหารส่วนตำบลหาดยายว่าด้วยการกำจัด สิ่งปฏิกูลและมูลฝอยอาศัยอำนาจตามความในมาตรา๖๗ (๒) แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ ประกอบกับมาตรา ๑๘ มาตรา ๑๙ มาตรา ๒๐ มาตรา ๕๔ มาตรา ๕๕ มาตรา ๕๘ มาตรา๖๓ และมาตรา ๖๕ แห่งพระราชบัญญัติการสาธารณสุข พ.ศ. ๒๕๓๕องค์การบริหารส่วนตำบลหาดยายโดยความเห็นชอบของสภาองค์การบริหารส่วนตำบลหาดยายและนายอำเภอหลังสวน จึงตราข้อบัญญัติไว้ ดังต่อไปนี้ข้อ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลหาดยายเรื่อง การกำจัดสิ่งปฏิกูลและมูลฝอย พ.ศ. ๒๕๕๙ข้อ๒[๑] ข้อบัญญัตินี้ให้ใช้บังคับภายในเขตองค์การบริหารส่วนตำบลหาดยายตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ บรรดาข้อบัญญัติ ประกาศ ระเบียบหรือคำสั่งอื่นใดที่ได้ตราไว้แล้วและซึ่งขัด หรือแย้งกับข้อบัญญัตินี้ให้ใช้ข้อบัญญัตินี้แทนข้อ๔ ให้นายกองค์การบริหารส่วนตำบลหาดยายเป็นผู้รักษาการตามข้อบัญญัตินี้และให้มีอำนาจออกระเบียบ ประกาศ หรือคำสั่งเพื่อปฏิบัติการให้เป็นไปตามข้อบัญญัตินี้หมวด ๑บททั่วไป ข้อ๕ ในข้อบัญญัตินี้สิ่งปฏิกูล หมายความว่า อุจจาระหรือปัสสาวะและหมายความรวมถึงสิ่งอื่นใด ซึ่งเป็นสิ่งโสโครกหรือมีกลิ่นเหม็นมูลฝอย หมายความว่า เศษกระดาษ เศษผ้า เศษอาหารเศษสินค้า เศษวัตถุ ถุงพลาสติกภาชนะที่ใส่อาหาร เถ้า มูลสัตว์ ซากสัตว์ หรือสิ่งอื่นใดที่เก็บกวาดจากถนน ตลาดที่เลี้ยงสัตว์ หรือที่อื่น และหมายความรวมถึงมูลฝอยติดเชื้อมูลฝอยที่เป็นพิษหรืออันตรายที่หรือทางสาธารณะ หมายความว่าสถานที่หรือทางซึ่งมิใช่เป็นของเอกชน ซึ่งประชาชนสามารถใช้ประโยชน์หรือใช้สัญจรได้อาคาร หมายความว่า ตึก บ้านเรือน โรง ร้าน แพคลังสินค้า สำนักงาน หรือสิ่งที่สร้างขึ้นอย่างอื่นซึ่งบุคคลอาจเข้าอยู่หรือเข้าใช้สอยได้เจ้าพนักงานท้องถิ่น หมายความว่านายกองค์การบริหารส่วนตำบลหาดยายเจ้าพนักงานสาธารณสุข หมายความว่าเจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุขพ.ศ. ๒๕๓๕พนักงานเจ้าหน้าที่ หมายความว่าผู้ซึ่งได้รับการแต่งตั้งจากเจ้าพนักงานท้องถิ่นให้ปฏิบัติตามพระราชบัญญัติการสาธารณสุข พ.ศ. ๒๕๓๕ และข้อบัญญัตินี้หมวด ๒การรักษาความสะอาด ข้อ๖ เพื่อประโยชน์ในการรักษาความสะอาดและการจัดการหรือกำจัดสิ่งปฏิกูลหรือมูลฝอยให้ปฏิบัติตามข้อบัญญัติหมวดนี้และหมวด ๓รวมถึงบทบัญญัติของกฎหมายอื่นที่เกี่ยวข้องด้วยข้อ๗ ห้ามผู้ใด ถ่าย เท ทิ้งวางหรือทำให้มีขึ้นซึ่งสิ่งปฏิกูลหรือมูลฝอยในที่ หรือทางสาธารณะเว้นแต่จะได้รับอนุญาตจากเจ้าพนักงานท้องถิ่นหรือพนักงานเจ้าหน้าที่หรือในสถานที่ที่จัดไว้ให้โดยเฉพาะการจัดการกับสิ่งปฏิกูลตามวรรคแรกต้องดำเนินการโดยใส่ภาชนะหรือที่เก็บมิดชิดไม่ให้มีสิ่งปฏิกูลรั่วไหลหรือกลิ่นเหม็นข้อ๘ ห้ามผู้ใดทำการถ่าย เท ขนหรือเคลื่อนย้ายสิ่งปฏิกูลหรือมูลฝอย ที่อยู่ในที่รองรับ รถขน เรือขน หรือสถานที่รวบรวมสิ่งปฏิกูลหรือมูลฝอยขององค์การบริหารส่วนตำบลหาดยายเว้นแต่จะได้รับอนุญาตจากเจ้าพนักงานท้องถิ่นหรือพนักงานเจ้าหน้าที่ข้อ ๙ ห้ามผู้ใดทำการคุ้ย เขี่ย รื้อ ขุดหรือทำให้กระจัดกระจายซึ่งสิ่งปฏิกูลหรือมูลฝอยที่อยู่ในที่รองรับรถขน เรือขน หรือสถานที่รวบรวมสิ่งปฏิกูลหรือมูลฝอยขององค์การบริหารส่วนตำบลหาดยายอันเป็นเหตุก่อให้เกิดอุปสรรคต่อการรักษาความสะอาด การถ่าย เท ขนหรือเคลื่อนย้ายเว้นแต่จะได้รับอนุญาตจากเจ้าพนักงานท้องถิ่นหรือพนักงานเจ้าหน้าที่ข้อ๑๐ เจ้าของหรือผู้ครอบครองที่อยู่อาศัย อาคาร เคหสถานหรือสถานที่ใด ๆต้องดูแลจัดการมิให้สิ่งปฏิกูลหรือมูลฝอยที่อยู่ในบริเวณสถานที่ดังกล่าวก่อให้เกิดความเดือดร้อนรำคาญแก่ผู้อื่นและจะต้องจัดให้มีที่รองรับสิ่งปฏิกูลหรือมูลฝอยรวมทั้งการคัดแยกก่อนการจัดการหรือกำจัดโดยถูกต้องด้วยสุขลักษณะข้อ๑๑ เจ้าของหรือผู้ครอบครองที่อยู่อาศัยอาคาร เคหสถาน หรือสถานที่ใด ๆ จะต้องไม่ก่อให้มีขึ้นซึ่งสิ่งปฏิกูลหรือมูลฝอยโดยไม่จำเป็นรวมทั้งจัดการหรือกำจัดสิ่งปฏิกูลหรือมูลฝอยด้วยตนเองในเบื้องต้นอย่างถูกวิธีและถูกต้องด้วยสุขลักษณะก่อนที่จะนำไปถ่ายเท ทิ้ง วางในสถานที่ ที่ได้รับอนุญาตหรือสถานที่ที่จัดไว้ให้โดยเฉพาะข้อ๑๒ การจัดการและกำจัดสิ่งปฏิกูลหรือมูลฝอยที่ติดเชื้อเป็นพิษหรืออันตรายนอกจากจะต้องปฏิบัติตามข้อบัญญัตินี้แล้วยังจะต้องปฏิบัติให้ถูกต้องตามวิธีการหลักเกณฑ์ตามที่กำหนดไว้ในกฎกระทรวงและบทบัญญัติของกฎหมายอื่นที่เกี่ยวข้องด้วยข้อ๑๓ หากองค์การบริหารส่วนตำบลหาดยายเห็นว่าที่อยู่อาศัยอาคาร เคหสถาน สถานที่หรือบริเวณใด ๆมีสิ่งปฏิกูลหรือมูลฝอยจนเป็นเหตุให้ประชาชนเกิดความเดือดร้อนรำคาญหรืออาจจะมีผลกระทบต่อสุขภาพอนามัยหรือน่าจะเป็นอันตรายแก่ประชาชนองค์การบริหารส่วนตำบลหาดยายอาจเข้าไปดำเนินการจัดการหรือกำจัดสิ่งปฏิกูลหรือมูลฝอยเพื่อระงับเหตุดังกล่าว โดยเรียกเก็บค่าใช้จ่ายในการจัดการต่าง ๆจากเจ้าของหรือและผู้ครอบครองสถานที่นั้นหรือจากผู้ก่อให้เกิดเหตุนั้น ทั้งนี้เมื่อได้มีหนังสือแจ้งแก่เจ้าของหรือและผู้ครอบครองสถานที่นั้นหรือจากผู้ก่อให้เกิดเหตุนั้นให้ดำเนินการภายใน ๑๕ วันและผู้นั้นไม่ดำเนินการให้ถูกต้องเว้นแต่ในกรณีจำเป็นหรือเร่งด่วนเพื่อประโยชน์ต่อสุขภาพอนามัยของประชาชนองค์การบริหารส่วนตำบลหาดยายอาจเข้าไปดำเนินการโดยไม่ต้องแจ้งให้ทราบล่วงหน้าก็ได้หมวด ๓การจัดการและการกำจัดสิ่งปฏิกูลและมูลฝอย ข้อ๑๔ การเก็บ ขนหรือกำจัดสิ่งปฏิกูลหรือมูลฝอยในเขตองค์การบริหารส่วนตำบลหาดยายให้เป็นอำนาจขององค์การบริหารส่วนตำบลหาดยาย ทั้งนี้ภายใต้ข้อบัญญัติงบประมาณรายจ่ายประจำปี และข้อบังคับ ระเบียบหรือประกาศที่ออกตามข้อบัญญัตินี้ในการดำเนินการตามวรรคหนึ่งองค์การบริหารส่วนตำบลหาดยายอาจร่วมกับหน่วยงานของรัฐหรือราชการส่วนท้องถิ่นอื่นหรืออาจมอบให้บุคคลใดดำเนินการแทนภายใต้การควบคุมดูแลขององค์การบริหารส่วนตำบลหาดยายหรืออาจอนุญาตให้บุคคลใดเป็นผู้ดำเนินการแทนภายใต้ระเบียบหลักเกณฑ์ วิธีการ เงื่อนไขหรือสัญญาที่องค์การบริหารส่วนตำบลหาดยายกำหนดข้อ๑๕ ห้ามผู้ใดดำเนินการรับทำการเก็บขน หรือกำจัดสิ่งปฏิกูลหรือมูลฝอยในเขตองค์การบริหารส่วนตำบลหาดยายโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการเว้นแต่จะได้รับอนุญาตจากเจ้าพนักงานท้องถิ่นข้อ๑๖ ผู้ใดประสงค์จะเป็นผู้ดำเนินกิจการรับทำการเก็บขน หรือกำจัดสิ่งปฏิกูลหรือมูลฝอยโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการในเขตองค์การบริหารส่วนตำบลหาดยายจะต้องยื่นคำร้องขออนุญาตต่อเจ้าพนักงานท้องถิ่นข้อ๑๗ ในการดำเนินกิจการตามข้อ ๑๖ผู้ได้รับอนุญาตต้องปฏิบัติตามระเบียบ หลักเกณฑ์ วิธีการเงื่อนไขหรือสัญญาที่องค์การบริหารส่วนตำบลหาดยายกำหนดข้อ๑๘ ในกรณีที่องค์การบริหารส่วนตำบลหาดยายให้การสนับสนุนอุปกรณ์หรือภาชนะที่ใช้รองรับสิ่งปฏิกูลหรือมูลฝอยให้แก่หน่วยงานองค์กร หมู่บ้านชุมชนหรือบุคคลใดในเขตองค์การบริหารส่วนตำบลหาดยายตามที่ได้รับการร้องขอหรือตามที่เห็นสมควรโดยผู้รับยินยอมให้เป็นหน้าที่ ของหน่วยงาน องค์กร หมู่บ้านชุมชนหรือบุคคลนั้นในการจัดการและกำจัดสิ่งปฏิกูลหรือมูลฝอยที่อยู่ในอุปกรณ์หรือภาชนะที่ใช้รองรับนั้นเว้นแต่องค์การบริหารส่วนตำบลหาดยายจะเป็นผู้ดำเนินการจัดการและกำจัดสิ่งปฏิกูลหรือมูลฝอยนั้นเองตามข้อ๑๔หมวด ๔บทกำหนดโทษ ข้อ๑๙ ผู้ใดฝ่าฝืนข้อ ๗ ถึงข้อ ๑๒ต้องระวางโทษปรับไม่เกินหนึ่งพันบาท เว้นแต่ในกรณีเกี่ยวกับมูลฝอยติดเชื้อหรือมูลฝอยที่เป็นพิษหรืออันตรายต่อชุมชนต้องระวางโทษปรับไม่เกินหนึ่งหมื่นบาทตามมาตรา ๗๓/๑ วรรคหนึ่งแห่งพระราชบัญญัติการสาธารณสุข พ.ศ. ๒๕๓๕ข้อ๒๐ ผู้ใดฝ่าฝืนข้อ ๑๔ ต้องระวางโทษปรับไม่เกินหนึ่งพันบาทเว้นแต่ในกรณีเกี่ยวกับมูลฝอยติดเชื้อหรือมูลฝอยที่เป็นพิษหรืออันตรายต่อชุมชนต้องระวางโทษปรับไม่เกินหนึ่งแสนบาทตามมาตรา ๗๓/๒ วรรคหนึ่งแห่งพระราชบัญญัติการสาธารณสุข พ.ศ. ๒๕๓๕ข้อ๒๑ ผู้ใดฝ่าฝืนข้อบัญญัติข้อ ๑๕ต้องระวางโทษปรับไม่เกินหนึ่งหมื่นบาท ตามมาตรา ๗๑ แห่งพระราชบัญญัติการสาธารณสุขพ.ศ. ๒๕๓๕ข้อ๒๒ บรรดาค่าธรรมเนียมใด ๆและค่าปรับตามข้อบัญญัตินี้ให้เป็นรายได้ขององค์การบริหารส่วนตำบลหาดยายประกาศ ณ วันที่ ๒๙สิงหาคม พ.ศ. ๒๕๕๙ธเรวัชร อบแพทย์นายกองค์การบริหารส่วนตำบลหาดยายภวรรณตรี/จัดทำ๑๖ พฤษภาคม๒๕๖๐พรวิภา/ตรวจ๙ มิถุนายน๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๒๘ ง/หน้า ๑๔๒/๙ พฤษภาคม ๒๕๖๐